# Putàna

Miranduléś

|  |
| --- |
|
C'l artìcul chè 'l è scrit in
Miranduléś  |

Na sòcla 'd strada

La **putàna**, cgnusùda anc cuma *luśla*, *scaja*, *rója*, *nimàla*, *sòcla*, *vaca*, *scarciàna* o, in na manéra minga tant precìśa, *buchinàra*, l'è na dóna ch'la fà sès par bèsi, qvàl lè 'l è 'l sò mistēr, la scampa acsè. A gh 'n è anc ad qvéli ch'i al fànan sōl dal vòlti, minga sèmpar, giùst par cavàr-as via na quàlc vója cuma cumpràr-as na burséta o 'n pâr ad scarpi nóvi.

La *putàna* la pōl catàr i sò cliènt par strada, miténd-'s adòs di vistidèṅ tut scalvî e s'a gh'è fréd l'impìsa di fōg, in cà sua miténd di anùnsi su di sit internet (rój 'd clas ciamàdi “escort”) o su i giurnài cuma s'la faghìs di sfrēg ma la gint la capìs pò listés, laurànd in di night club o in un quàlc caśèṅ (pruibî però in Itàglia), stand dènt'r a dal vedrìni (a sucéd in Ulànda) o finénd in dal maṅ 'd un qualc papòṅ ch'a gh pénsa lò a mandàr-'g i óm e a purtàr-ag pò via dagnóra tut i bèsi ch'l'è bòna 'd far sù.

In dal mónd cal mistēr chè 'l è dit “prustitusiòṅ”, da 'l latìn *prostituĕre* (pro, "davànti", e statuere, "métar"), e a s diś al sia 'l più vèć a 'l mónd. Al pōl èsar fat in na manéra libra o cun dal règhli a secónd dla léǵ dal pòst ma a gh'è anc di stat ch'i gh vànan śò dûr dand la péna 'd mòrt par cal spurcaciòni lè o i sò cliènt. Da di atri bandi i aṅ batśâ di „quartēr a luś rósi“ p'r a n dar minga in d'l òć, fóra di pē praticamènt.

In Itàglia vénd'r al sò còrp a s pōl far, qvél ch'l è pruibî 'l è dasfrutàr la prustitusiòṅ cuma dar in afìt al cà p'r al gusàdi o far i papòṅ. In tut al manéri cal dóni lè i èṅ custréti a far-'l ad nascòst parchè al stat al n arcgnós minga cal mistēr lè cuma 'n lavōr dabòṅ anc s'adès a gh'è di pulìtig, cuma Matteo Salvini, ch'al vrév tasàr al putàni par pagàr, c'n i bèsi ch'i mùcian sù, 'l aśìl nid a i putèṅ.

## Manéri ad dir

* (CARPŚ) *Vìa Cantaràna, ogni scrana na putàna*: a Carp a s ciamàva "vìa Cantaràna" quèla ch'la gh'à per targa scrit "vìa Brennero", e indû a s cónta che soquànt an indrē, cal dòni ch'i stavan lè 'd cà i fìsan un mistēr dimòndi antìg.

## Soquànt cont

* (CARPŚ) **Al marì gelōś e la carióla**

A gh'era un vilàṅ dimòndi dimòndi gelōś edla só bela spóśa, mo però lò tùt i dè al gh'ìva d'andèr a lavurèr luntàṅ da cà cun la só carióla.
Mèinter ch'al la cùcia, 'l è drē a pinsèr a só mujér, ch'a gh'tòca sèinper ed lasèrla a cà da per lē mèinter che lò 'l è vìa a lavurèr.
E pèinsa e pèinsa, e pèinsa e pèinsa, anc la carióla la śgnola e la śgnòla, la śgnola e la śgnòla e, sèinper più precìśa, la gh'sugerìs "Tuti **vac** cal dòn, tuti vac cal dòn, tuti vac cal dòn..."
Tùt ind un mumèint, al marì al prìla la carióla, ch'al gh'à da turnèr subìt indrē vers cà: "’T 'l ò dìt, ’t 'l ò dìt, ’t 'l ò dit..." adèsa a gh'śgnola drē la carióla...
(Scultèda in piàsa soquànti volti)
## Nòti

## Àtar prugèt

Template:Interprogetto/CollegamentoTemplate:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikiquote** contiene citazioni di o su **Putàna **Wikimedia Commons** contiene file multimediali su **Putàna **Wikizionario** contiene la voce di dizionario «**Putàna**»